وەگورەی قسەی سەرچەوەیگ ئەمنی ئەرا میدیایل راگەیانن؛ تاوانبارەگە وەناو "ئەحمەد.ع" تەمەن 27 ساڵ، دەرفەت ئەرای پەیا بویە هەناێ دەزویرانەگەی وەتەنیا وەگەر خوەشک و داڵگی بویە، و دزە کردە ناو ماڵەگە لە ئاوای قیبلی قەمولا لە شار لوکسۆر، لەورا وەبی ئەوەگ کەسی لەلی ئاگادار بوود، رەسیە ژوورەگەی، و بەنزین رشانە بان لەش دویەتەگە و ئیجا ئاگری دا.
ئەو سەرچەوە ئاشکرا کرد کە ناکۆکی لە ناوەین تاوانبارەگە و قوربانییەگە  "مەروە.ع"، تەمەن ٢٥ ساڵە بویە، کە هیشتیە واز لە دەزویرانیەگە بارێد کە  لەوەختیگ گەنجەگە ئی بڕیارە وە دڵی نەویە و وەی جویرە تووڵەی سەنیە.
قوربانییەگە بریایە ئەرا خەسەخانە،  کە ئاگرەگە کەلەمە خستیەسە دەمچەوی و بەشیگ لە زگی، کە خەڵکەگە توەنستنە لەمردن رزگاری بکەن، و تاوانبارەگە دانە  دەس پولیس.
